Toshkentdagi Farg‘ona yo‘li ko‘chasiga o‘tish yo‘llari 10-oktabrga qadar yopiladi

Toshkent shahridagi Farg‘ona yo‘li ko‘chasiga o‘tish yo‘llarida ta’mirlash ishlari olib borilayotgani sabab avtomobil harakati cheklanadi, deya xabar bermoqda shahar hokimligi.

Qayd etilishicha, ta’mirlash ishlari sababli 23-sentabr soat 23:00 dan 10-oktabr kuniga qadar poytaxtda Farg‘ona yo‘li ko‘chasiga Istiqbol, Nukus va KXAY ko‘chalaridan o‘tish yo‘llari yopiq bo‘ladi.
Vujudga kelishi mumkin bo‘lgan tirbandliklarning oldini olish uchun haydovchilarga aylanma yo‘llardan foydalanish tavsiya qilingan.